CELEX: 62013CN0356
Language: el
Date: 2013-06-26 00:00:00
Title: Υπόθεση C-356/13: Προσφυγή της 26ης Ιουνίου 2013 — Ευρωπαϊκή Επιτροπή κατά Δημοκρατίας της Πολωνίας

23.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 344/38
            
         Προσφυγή της 26ης Ιουνίου 2013 — Ευρωπαϊκή Επιτροπή κατά Δημοκρατίας της Πολωνίας
   (Υπόθεση C-356/13)
   2013/C 344/66
   Γλώσσα διαδικασίας: η πολωνική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: E. Manhaeve και K. Herrmann)
   
      Καθής: Δημοκρατία της Πολωνίας
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι η Δημοκρατία της Πολωνίας, προσδιορίζοντας ατελώς τα ύδατα που μπορούν να προσβληθούν από τη νιτρορύπανση γεωργικής προελεύσεως, καθώς και προσδιορίζοντας ατελώς τις ευπρόσβλητες ζώνες, παρέβη τις υποχρεώσεις που υπέχει από το άρθρο 3 σε συνδυασμό με το παράρτημα Ι της οδηγίας 91/676/ΕΟΚ του Συμβουλίου, της 12ης Δεκεμβρίου 1991, για την προστασία των υδάτων από τη νιτρορύπανση γεωργικής προέλευσης (1)·
            
         
               —
            
            
               να διαπιστώσει ότι η Δημοκρατία της Πολωνίας, εκπονώντας προγράμματα δράσεως υπό την έννοια του άρθρου 5 της οδηγίας 91/676/ΕΟΚ βασιζόμενα σε ατελώς προσδιοριζόμενες ευπρόσβλητες ζώνες και λαμβάνοντας στο πλαίσιο των προγραμμάτων αυτών μέτρα που παρουσιάζουν ελλείψεις έναντι του παραρτήματος ΙΙ, σημείο Α.2, και του παραρτήματος ΙΙΙ, σημεία l.1 και 1.3, παρέβη τις υποχρεώσεις που υπέχει από το άρθρο 5 σε συνδυασμό με το παράρτημα ΙΙ, σημείο Α.2, και το παράρτημα ΙΙΙ, σημεία l.1 και 1.3 της οδηγίας αυτής·
            
         
               —
            
            
               να καταδικάσει τη Δημοκρατία της Πολωνίας στα δικαστικά έξοδα.
            
         
      Ισχυρισμοί και κύρια επιχειρήματα
   
   Η Δημοκρατία της Πολωνίας είχε την υποχρέωση να μεταφέρει στην εθνική έννομη τάξη της την οδηγία 91/676/ΕΟΚ και να συμμορφωθεί προς τις υποχρεώσεις που απορρέουν από την οδηγία αυτή ήδη από την 1η Μαΐου 2004, ημερομηνία της προσχωρήσεώς της στην Ευρωπαϊκή Ένωση.
   
      (1)  ΕΕ L 375, σ. 1.